ཝེ་ནཱ་སི་རྒྱལ་སྤྱིའི་གློག་བརྙན་དུས་སྟོན་ནི་ལོ་རེ་རེའི་སྤྱི་ཟླ་བརྒྱད་པ་ནས་དགུ་པའི་བར་ཨི་ཐ་ལིའི་ཝེ་ནུ་སི་གླིང་ཕྲན་དུ་སྤེལ་བཞིན་པའི་རྒྱལ་སྤྱིའི་གློག་བརྙན་དུས་སྟོན་ཆེན་མོ་ཞིག་ཡིན་ལ།དེ་ནི་རྒྱལ་སྤྱིའི་གློག་བརྙན་དུས་སྟོན་ཁག་ལས་ཆེས་སྔ་ཤོས་ཡིན་ཕྱིར་རྒྱལ་སྤྱིའི་གློག་བརྙན་དུས་སྟོན་ཀུན་གྱི་ཏོག་ཏུ་འབོད་ཅིང་།སྤྱི་ལོ་༡༩༣༢ལོའི་ཟླ་བརྒྱད་པར་དབྱི་ཐ་ལིའི་གྲོང་ཁྱེར་ཝེ་ནུ་སི་ནས་ཐོག་དང་པོར་སྤེལ་མགོ་བརྩམས་ཤིང་།དེར་མཐུད་ནས་༡༩༣༤ལོར་ཐེངས་གཉིས་པ་སྤེལ་བ་ནས་བཟུང་ལོ་རེར་ཟླ་བརྒྱད་པའི་ཟླ་མཇུག་ནས་ཟླ་དགུ་སྟོད་ཀྱི་གཟའ་འཁོར་གཉིས་ཀྱི་དུས་ཡུན་ནང་སྤེལ་རྒྱུ་གཏན་འབེབས་བྱས་པ་རེད།